ছোটপর্দায় রচনা বন্দোপাধ্যায় ইতিমধ্যেই হোমমেকার গৃহূধুদের মনে জায়গা করে নিয়েছেন। আর এবার অভিনেত্রী ঋতুপর্ণা সেনগুপ্ত নিয়ে আসতে চলেছেন নতুন রিয়েলিটি শো ‘হোম মিনিস্টার বৌমা’। প্রথমবার ঋতুপর্ণাকে ছোটপর্দায় সঞ্চালকের ভুনিকায় দেখা যাবে। স্বভাবতই এই নিয়ে তাঁর ফ্যানেদের মধ্যে এ নিয়ে প্রবল উত্তেজনা দেখা দিয়েছে। 
দেখুন বিভিন্ন রূপে ‘ঋতুপর্ণা’, দেখুন ফটোগ্যালারি
ঋতু-রানি
বিভিন্ন চ্যানেলে যখন রিয়্যালিটি শো-এর ছড়াছড়ি, তখন ‘হোম মিনিস্টার বৌমা’-এ দর্শকরা নতুন কী পাবেন? এর উত্তরে ঋতু জানিয়েছেন, এই শো-টি দর্শকদের মনে একটি ইতিবাচক প্রভাব ফেলবে। কারণ এই শো-এর মধ্যে থেকে হয়তো এমন কিছু হোমমেকার গৃহবধুকে পাওয়া যাবে, যাঁরা হয়ত অন্যান্য কাজে খুবই পটু। কিন্তু সাংসারিক কাজকর্মের ফাঁকে তাঁরা নিজেদের নতুন করে মেলে ধরতে পারেন না। এই গেম শো-এর মাধ্যমে তাঁরা যাতে নিজেদের অন্যভাবে খুঁজে পান তাই তুলে ধরা হবে। 
এই গেম শো-তে প্রতিযোগীরা তাঁদের স্বামী ও শাশুড়ির সঙ্গে মিলে অংশগ্রহণ করতে পারবে। ঋতুপর্ণা নিজেও বিষটি নিয়ে খুবই উত্তেজিত। খুব শীঘ্রই এই শো-এর সম্প্রচার শুরু হবে।